**Igló (Spišská Nová Ves)**

**Helymeghatározás**: Košický kraj, okres Spišská Nová Ves, Spišská Nová Ves

**GPS**: N48°57'0'' E20°33'40''

**IGLÓ** városa (SPIŠSKÁ NOVÁ VES) a Garam (Hornád) völgyében terül el, északról a Lévai hegyek nyúlványai, délről a Szepes-gömöri Érchegység (Spišsko-gemerské rudohorie) övezi.

[](http://sacr3-files.s3-website-eu-west-1.amazonaws.com/_processed_/csm_spis.n.ves.reduta_c32039e4f6.jpg)

**IGLÓ**(38 000 lakos) ma a Szepesi Járás székhelye. A város legnagyobb látványossága a minden júliusban megrendezett Szepesi,  vásárral egybekötött kiállítás, amely a hatszáz éves szepességi-nógrádi éves vásárok tradícióját folytatja. Előszeretettel érkeznek a látogatók az évente augusztusban megrendezésre kerülő **Iglói Városi Napokra**, amikor a **kézműves vásár**is zajlik. Decemberben szokták megrendezni a városban a hagyományos **karácsonyi vásárt**. Igló Közép-Szepesség kulturális központja, ahol egész évben folyamatosan zajlanak a rendezvények.

**TÖRTÉNELEM**

A város területén feltárt legrégebbi szláv leletek a 8. századból valók. A 9. és 10. századból hat szabályszerű lakott terület ismeretes. A középkori város a folyó kavicsteraszán bontakozott ki a 13. században. Az Iglov nevet viselő legjelentősebb szláv település és a szász telepesek által lakott területek egyesülésével jött létre. Az Iglóról (Szepesújfalunak is nevezik) szóló **első írásos emlék** az **1268**-as évből származik, amely **Villa Nova** néven említi a várost. A 13. század végén és a 14. század elején a város felépítette a mai Szlovákia területén a legnagyobb erődítmények egyikét. Az erődítmény még a 19. század közepe előtt megsemmisült. 1412-től 1772-ig Igló azok közé a szepességi városok közé tartozott, amelyeket Jagelló Ulászló lengyel királynak adtak zálogba. 1871 után Igló dinamikus fejlődésnek indult, amiben nagy szerepe volt a Kassa-oderbergi Vasútvonalnak (Košicko-bohumínska železnica).

**NEVEZETESSÉGEK**

Igló legjellemzőbb ismertetőjegye a **lencse alakú tér**, amely Szlovákia legszebb terei közé tartozik és **a maga nemében a leghosszabb Európában**. A tér domináns építménye a Szűz Mária mennybemenetele római katolikus plébániatemplom. A hatalmas, háromhajós bazilika a 19. századból származó, 87 m magasságba ívelő **neogótikus tornyával** tűnik ki, amely Szlovákia legmagasabb templomtornya.

A plébániatemplommal szemben, a tér északi oldalán helyezkedik el egy szélességében kiterjedt épület, melynek részét képezi a **Lőcsei-kapu – Tartományi ház**. Ez eredetileg az Iglói (Szepesújfalusi) Városháza épülete volt, napjainkban pedig a Szepességi Múzeum (Múzeum Spiša) székhelye.

A tér közepén áll az újfalusi **Városháza**, melyet az 1777–1779-es években építettek klasszicista stílusban. A városháza mellett helyezkedik el az **evangélikus templom**1790–1796-ban épült, szintén klasszicista stílusú épülete.

A tértől nem messze, a zártsoros beépítésű Lőcsei utcán (Levočská ulica) találjuk az egykori kórházi templomot, ma az ún. szlovák templom – **Szűz Mária szeplőtelen fogantatásának szentelt templom**. A városban egyéb kulturális intézmények is megtalálhatók, mint pl. a **Szepességi Művészek Galériája** (Galéria umelcov Spiša), a **Szepességi Népművelési Központ** (Spišské osvetové stredisko) és a **Szepességi Könyvtár** (Spišská knižnica). A **Szepességi Színház**(Spišské divadlo) és a városi kulturális központ a tér végén található **Vigadóban**(Reduta) székel.

**KIRÁNDULÁSI ÖTLETEK**

Iglóban (az ún. Madaras parkban) található Szlovákia legfiatalabb, legkisebb, ám sok látogató szerint legszebb állatkertje. **8 hektárnyi**területen fekszik, és több mint **230 állatot** (77 állatfajt) tart nyilván.

Igló és a tőle nyugatra fekvő községek alkotják a Szlovák Paradicsom Nemzeti Parkészaki kapuját. Ezekből a helységekből indulhatunk el a fennsíkok, szurdokok, vízesések és barlangok turisztikailag különösen vonzó világába. Természetesen ebből a világból sem hiányoznak olyan figyelemre méltó műemlékek, amelyek a Szepesség és egész Szlovákia benépesülésének történetét dokumentálják.

Forrás: Vydavateľstvo Dajama, Mesto Spišská Nová Ves

Forrás: http://slovakia.travel/hu/iglo-spisska-nova-ves?matchtype=b&device=c&keyword=\_cat%3Aslovakia.travel&gclid=CNiKnu3XqtECFcgp0wodelkG\_Q